Caixa de Comerciants i Navegants
Primària, Secundària i Batxillerat

Aquesta caixa didàctica està pensada i dissenyada per oferir-vos recursos científics a tres nivells: Primària, Secundària i Batxillerat. Aquests recursos científics són bàsicament matemàtics i tenen una aplicació física i tecnològica clara: la navegació. Tanmateix, s'inclouen altres materials que relacionen ciència, art i literatura amb el propòsit de casar dos móns sovint massa separats: les «Lletres» i les «Ciències».

Què hi ha dins la Caixa ?

•	Dossier del mestre.
•	Llibre: LA BRÚIXOLA ÉS UN POEMA, Jordi Fàbregas.
•	Llibre: EL SEXTANTE, GUÍA PARA SU CONSTRUCCIÓN Y UTILIZACIÓN, Rosa M. Ros y Javier Moreno
•	CD amb diapositives (PowerPoint)
•	Globus Terraqüi inflable.
•	Planisferi Celest.
•	Sextant i Brúixola
•	CAIXETA «ELS FARS DEL CEL»
Conté un model de material com el que haurien de portar els/les alumnes per realitzar aquest taller. I, a més, un planisferi ja construït per què en veieu el resultat.
•	CAIXETA «EL CEL DELS NAVEGANTS»
Conté un model de material com el que haurien de portar els/les alumnes per realitzar aquest taller. I, a més, un quadrant ja construït per què en veieu el resultat.
•	CAIXETA «L'ART DE NAVEGAR»
Conté el material necessari per a que els/les alumnes puguin realitzar les mesures.
•	Reproduccions plastificades de la carta nàutica de Catalunya i Balears, així com un portulà de Barcelona.
•	EL JOC DEL COMERÇ
Inclou: tela de la Mediterrània, quatre fitxes amb velcro, un dau, les instruccions, les targes de deutes i les monedes.

Què es pot fer amb la Caixa?

El/la professor/a té a la seva disposició tots aquests objectes i materials per a que els utilitzi de la manera que cregui més necessària. Igualment, la caixa conté el Dossier del Mestre que inclou una part teòrica i una part pràctica d'exercicis i tallers com a proposta de treball per a treure el màxim profit del contingut de la Caixa. Aquest dossier consta de quatre apartats: 

a)	ESTRELLES, NAVEGACIÓ I INSTRUMENTS NÀUTICS: és una part teòrica general que serveix al professor/a com a introducció a les propostes de treball o tallers que venen després. Aquesta part inclou tots els conceptes de matemàtica, geografia, astronomia i tecnologia necessaris per a la realització de les pràctiques. Es pot fer servir la capsa de diapositives per il·lustrar millor aquests conceptes i el vídeo sobre històries de mar.

b)	EL FARS DEL CEL: consisteix en la construcció d'un Planisferi Celest més tota una sèrie d'activitats relacionades amb les constel·lacions i la localització del nord. Es relaciona ciència, art i literatura mitjançant càlculs, pintures i contes. Destinat a PRIMÀRIA I SECUNDÀRIA.

c)	EL CEL DELS NAVEGANTS: consisteix en la construcció d'un Quadrant Nàutic i veure'n la seva utilitat en la navegació i en la mesura d'angles d'alçada. Destinat a SECUNDÀRIA.

d)	L'ART DE NAVEGAR: consisteix en Mesurar sobre la Carta Nàutica per traçar itineraris i calcular la posició del vaixell. Destinat a BATXILLERAT.

La resta de materials i objectes (llibres, terra inflable, planisferi, Joc del Comerç, vídeo...) poden ser utilitzats a qualsevol nivell i serveixen per complementar les propostes de treball del Dossier.